Citroën AX

Citroën AX bol malý automobil produkovaný francúzskym výrobcom Citroën od roku 1986 až do 1998, kedy sa jeho nástupcom stal Citroën Saxo. Bol vyrábaný vo verziách Hatchback s troj alebo päť dverovou karosériou. AX mal vynikajúcu aerodynamiku s odporom vzduchu len 0,31 Cx, čo sa prejavilo na nízkej spotrebe a jazdnej dynamike. AX bol veľmi úspešný model. Celkovo sa vyrobilo 2 425 138 kusov. Po skončení výroby sa licenčne vyrábal v Malajzii ako Proton Tiara.

 Verzie AX 
 AX 4x4 
V roku 1987 bol uvedený AX 4x4 spolu s modelom BX 4x4, bol vybavený pohonom všetkých kolies s elektronickou uzávierkou medzinápravového diferenciálu. Dodával sa aj vo vznetovej motorizácií. Systém samosvorných diferenciálov torsen zabezpečoval presun sily na koleso, ktoré strácalo adhéziu. Primárne rozdelenie krútiaceho momentu bolo 53% pre prednú nápravu a 43% pre zadnú. Pri uzávierke medzinápravového diferenciálu sa moment rozložil 50%-50%.

 AX Electric 
náhľad|AX Electric, platforma
V roku 1994 predstavila automobilka elektromobil novej konštrukcie, postavený na modeli AX. Väčšinu technológií prebral z modelu C15 Electric. Počas roku 1995 sa vyrobil približne 300 kusov automobilu AX Electrique. Platforma elektromobilu AX sa použila aj pri nasledujúcich modeloch v roku 1996, Saxo Electric a Peuget 106 Electric. AX Electric používal benzín len pre vykurovanie.

AX bol prvý elektromobil s použitím elektronického riadenia trakcie, bol použitý počítač od firmy Sagem, takzvaný Sagembox, ktorý bol uložený v chladenom hliníkovom obale spolu s elektronickým regulátorom a palubným nabíjačom batérií. Ďalšou novinkou bolo použitie vodou chladených akumulátorov Ni-Cd (nickel-cadmium) od firmy Saft. Celkové napájanie sa skladalo z 20 kusov o napätí 6V. Batérie boli rozdelené na tri oddelenia pre lepšie rozloženie hmotnosti, 1. vzadu pod podlahou, 2 a 3 vpredu pred a nad elektromotorom. Vďaka dvojplášťovému systému s chladiacou kvapalinou boli batérie vhodné pre vysokoprúdové rýchlonabíjanie. S použitím zásuvky 380V sa dal AX nabiť za necelých 30 minút na 80% kapacity. AX dokázal jazdiť rýchlosťou až 120 km/h a dosahoval dojazd 100 km na jedno nabitie.

 AX Sport, GT a GTi 
Športové verzie Citroënu AX sa odlišovali od základnej verzie rozšírenými laminátovými prahmi a nárazníkmi. V interiéri pribudol športový volant a sedačky s vyšším bočným vedením. Prvým bol v roku 1986 limitovaný AX SPORT s motorom s obsahom 1.3 litra a výkonom 95 koní, osadeným dvojitým karburátorom Weber. V roku 1987 pribudol k rade AX GT aj v 5-dverovej verzii s výkonom 85 k, neskôr bol nahradený verziou Furio. V roku 1992 nahradil model Sport nový model AX GTi s elektronickým vstrekovaním a výkonom 105 k.

 Súťažné vozidlá 
AX bol veľmi úspešný model, pretekal v Sk.A, neskôr v šampionátoch supertourisme, rallye a rallycross.

 Motorizácie 
 Zážihové (Benzín) Model ObjemMotor a typ Max.výkon Max. krútiaci moment Spotreba Max.rýchlosť Verzia1.0  954 cc  R4 8V  TU9M  46k pri 5 200 ot.  75Nm pri 3 200 ot.5,8L145km/hAX 101.0i  954 cc  R4 8V  TU9M  50k pri 6 000 ot.  72Nm pri 3 200 ot.6,35L148km/hAX 10i1.1  1124 cc  R4 8V  TU1M  55k pri 5 800 ot.  91Nm pri 3 200 ot.7,1L158km/hAX 111.1i  1124 cc  R4 8V  TU1M  60k pri 6 200 ot.  88Nm pri 3 200 ot.7,13L160km/hAX 11i1.4  1360 cc  R4 8V  TU3CP  70k pri 5 600 ot.  113Nm pri 3 400 ot. 170km/hAX 141.3 1294 cc  R4 8V  M4A  95k pri 6 800 ot.  115Nm pri 5 000 ot. 186km/hAX Sport1.4 1360 cc  R4 8V  TU3M/Z  85k pri 6 400 ot.  118Nm pri 4 000 ot. 180km/hAX GT1.4i 1360 cc  R4 8V  TU3FJ2  101k pri 6 800 ot.  122Nm pri 4 000 ot.8,1L 190km/hAX GTi
 Vznetové (Diesel) Model ObjemMotor a typ Max.výkon Max. krútiaci moment Spotreba Max.rýchlosť1.4D  1360 cc  R4 8V  TUD3Y  53k pri 5 000 ot.  86Nm pri 2 500 ot.3,3/4,1/5155km/h1.5D  1527 cc  R4 8V  TUD5  58k pri 5 000 ot.  94Nm pri 3 200 ot.4,5L158km/h

 Elektromotor Model Max.výkon Batérie Dojazd Max.rýchlosť Electrique   37k (25kW) pri 5000 ot. Ni-Cd 20kWh cca 100 km120km/h

 Propagácia 
Operácia Dragon - 140 mladých Európanov prešlo na AXoch z juhu na sever Číny trasu dlhú 4 500 km.

 Galéria 

 Iné projekty 

 Zdroj 
 Citroenet Stránky modelu AX (po anglicky)
 Partnerstva automobilky Citroën (po anglicky)
 Stránky modelu Proton Tiara (po anglicky)

AX
Kategória:Malé automobily
Kategória:Automobily s predným náhonom
Kategória:Elektrické automobily